stanford-oval/wikipedia huggingface dataset:
Kryvorivnja
Aiheesta muualla

Kuvia tai muita tiedostoja aiheesta Kryvorivnja Wikimedia Commonsissa
Kuha-luokka (1974)

| Kuha |
| --- | --- |
 Miinanraivaaja Kuha 26
Tekniset tiedot
Uppouma:  90 tonnia
Pituus:  26,6 m
Leveys:  6,9 m
Syväys:  2,0 m
Nopeus:  11 solmua
Miehistöä:  1 upseeri, 4 aliupseeria ja 10 miehistönjäsentä
Aseistus:  1 × 23 mm ja 1 × 20 mm
Kuha-luokka oli Suomen merivoimien kuuden aluksen muodostama heräteraivaajaluokka. Alukset tilattiin 1972 Oy Laivateollisuus Ab:ltä Turusta, joka hankki alusten rungot Turun veneveistämöltä, ja ne laskettiin vesille 1974−1975.
Alukset

Alusten runko on tehty lujitemuovista. Konehuone on sijoitettu aluksen kannelle kansirakenteen takaosaan ja se on eristetty rungosta kumijoustimien avulla. Pääkoneiston tuottama voima siirretään kahteen erilliseen 360 astetta kääntyvään potkuriyksikköön hydrauliletkuja pitkin, jolloin aluksista on saatu mahdollisimman hiljaisia ja vaikeasti havaittavia samalla hyvin magneettiset ja herkästi miinaräjähdyksissä vaurioituvat potkuriakselit on voitu jättää kokonaan pois.
Uudenkaupungin työvene osakeyhtiö  modernisoi 1996−2000 luokan alukset, jolloin niille tehtiin laivasteknillinen peruskorjaus. Samalla aluksia pidennettiin ja niiden heräteraivauskalusto uusittiin,  joten peruskorjatuilla Kuha-luokan miinanraivaajilla oli heräteraivauskalustonaan:
Elescon valmistama raivauksenhallintajärjestelmä RHJ-97, joka tunnetaan myös teollisella nimellä FIMS
Elescon valmistama kolme elektrodinen magneettinen raivain MG-97
Patria Finavitecin valmistama akustinen heräteraivauskalusto AK-97
Kryvyi Rihin piiri

| Kryvyi Rihin piiri Криворізький район |
| --- | --- |
 Piirin sijainti Dnipropetrovskin alueen kartalla
 Koordinaatit: 47.9047°N, 33.3936°E 
Valtio:   Ukraina
Alue:  Dnipropetrovskin alue
Perustettu:  1925; laajennus 17.7.2020
Hallinto:  
 – hallinnollinen keskus:  Kryvyi Rih (612 750 as., 2021)
Pinta-ala  ():  5 724,9 km²
Väkiluku (2021 (arvio)):  755 667
Aikavyöhyke:  UTC+2
– kesäaika:  UTC+3
Kryvyi Rihin piiri (ukr. Криворізький район, Kryvorzkyi raion) on aluehallinnollinen piiri Ukrainan Dnipropetrovskin alueella. Piiri on perustettu alkujaan vuonna 1925; sitä laajennettiin merkittävästi Ukrainan aluehallinnon uudistuksen yhteydessä heinäkuussa 2020.  Piiri rajoittuu pohjoisessa Kamjansken piiriin, idässä Dnipron ja Nikopolin piiriin, etelässä Hersonin alueeseen, lännessä Mykolajivin alueeseen (Baštankan piiri) ja luoteessa Kirovohradin alueeseen. Piirin hallinnollinen keskus on Kryvyi Rih (612 750 as., 2021).
Kryvyi Rihin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Dnipropetrovskin alueen piirien lukumäärän seitsemään. Tällöin Kryvyi Rihin piiriä laajennettiin alueliitoksin ja uudeksi pinta-alaksi tuli 5 724,9 neliökilometriä.
Ukrainan tilastokeskus arvioi Kryvyi Rihin piirin väkiluvuksi 755 667 (1.1.2021). Kaupunkilaisiksi luokiteltiin 87.4 prosenttia piirin asukkaista (660 279 as.), eli kolmen kaupungin (Apostolove, Zelenodolsk ja Kryvyi Rih) sekä neljän kaupunkityyppisen taajaman väestö.
Ennen vuoden 2020 alueuudistusta, Kryvyi Rihin piiri kattoi huomattavasti suppeamman pinta-alan ja piirissä asui vähemmän väkeä.
Kryvyi Rihin piiri oli pienialaisempi ennen heinäkuun 2020 alueuudistusta.
Aiheesta muualla

Kuvia tai muita tiedostoja aiheesta Kryvyi Rihin piiri Wikimedia Commonsissa
Dnipropetrovska oblast, joka käsittelee alueen piirejä aiempaan aluehallinnolliseen jakoon pohjautuen (tietosanakirjan Isrorija mist i sil Ukrajinskoji RSR 4. voluumin Dnipropetrovska oblast - artikkelit Kryvyi Rihin piiristä, ja siihen 7/2020 liitetyistä muista piireistä, ja näiden piirien paikkakunnista) (ukrainaksi) (ukrssr.com.ua)
Krzysztof Charamsa

Krzysztof Charamsa.
Krzysztof Olaf Charamsa (s. 5. elokuuta 1972) on puolalainen pappi. Hän on palvellut Vatikaanissa pappina.
Charamsa aiheutti kohua kertomalla 3. lokakuuta 2015 päivää ennen katolisen kirkon piispainsynodin täysistuntoa olevansa homoseksuaali. Hän esiintyi mediassa espanjalaisen miesystävänsä kanssa. Katolinen kirkko ilmoitti välittömästi tiedon tultua julkisuuteen erottaneensa Charamsan katolisen kirkon uskonopin kongregaatiosta. Kongregaatiossa Charamsa toimi vuodesta 2003 lähtien.
Aiheesta muualla

Krzysztof Charamsan kotisivut (englanniksi)
Koskenkylä-Loviisan Ebeneser-seurakunta

| Koskenkylä-Loviisan Ebeneser-seurakunta> Ebeneserförsamlingen i Forsby-Lovisa |
| --- | --- |
Suuntautuminen:  helluntaiherätys
Perustettu:  1922
Pääkirkko:  Koskenkylä, Loviisa
Infobox OKNimi-testi OK: 
Koskenkylä-Loviisan Ebeneser-seurakunta (ruots. Ebeneserförsamlingen i Forsby-Lovisa) oli Koskenkylässä ja Loviisassa vuodesta 1922 toiminut helluntaiseurakunta. Seurakunnan perustivat Koskenkylälle 19 henkilöä vuonna 1922. Useimmat heistä oli kastettu vuosina 1917–1919. Huhtikuussa 1922 Koskenkylään rakennettiin oma rukoushuone.
Seurakunnan johtajina ja saarnaajina ovat vuosiena aikana toimineet mm. Alfred Lindström, Oskar Björksten, Henry Latvanen, Rafael Hjort, Lars Koskinen, Harry Holmberg, Runar Nylund, Nils-Gustav Blom ja Lars Bobacka sekä lyhyen aikaa Andreas Ericson, Gerhard Gustafsson, Gunnar Johnsson, Arne Nyman ja ja Gittan Granroth. Viimeisten vuosikymmenten aikana seurakunnan toiminta on keskittynyt Loviisaan.
Koskenkylä (Eura)

Koskenkylä on Eurassa sijaitseva kylä, joka oli entisen Honkilahden kunnan hallinnollinen keskus. Se sijaitsee Koskeljärven pohjoispuolella parin kilometrin päässä Honkilahden kirkonkylästä. Koskenkylässä toimii muun muassa 2000-luvun alussa rakennettu Honkilahden koulu.
Kryžopilin piiri

| Kryžopilin piiri Крижопільський район |
| --- | --- |
 Piiri Vinnytsjan alueen kartalla.
 Lippu:  Vaakuna
 Koordinaatit: 48.3812°N, 8.8676°E 
Valtio:  Ukraina
Alue:  Vinnytsjan alue
Perustettu:  1923
Hallinto:  
 – hallinnollinen keskus:  Kryžopil (8 862 as., 2017)
Pinta-ala:  884,3 km²
Väkiluku (2017 (arvio)):  33 412
 
rda.krz.gov.ua
Kryžopilin piiri (ukr. Крижопільський район) on hallinnollinen piiri Ukrainan Vinnytsjan alueen eteläosassa.  Se sijaitsee noin 260 kilometriä Kiovasta lounaaseen.
Kryžopilin piirin väkiluvuksi arvioitiin 33 412 henkeä(1.1.2017). Kaupunkilaisiksi heistä luokiteltiin ainoastaan piirikeskuksena toimivan Kryžopilin kaupunkityyppinen taajaman asukkaat (Крижопіль; 8 862 as.).
Kryžopilin rautatieasema.
Kirkko Sokolivkan kylässä.
Sokolivkan palatsialueen portti.
Kirkko Ternivkan kylässä.
Puukirkko piirin alueella.
Kulttuurimaisemaa.
Aiheesta muualla

Kuvia tai muita tiedostoja aiheesta Kryžopilin piiri Wikimedia Commonsissa
Kolmisoppinen (Virrat)

| Kolmisoppinen |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°14′28″N, 23°33′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vermasjärven valuma-alue (35.45)
Laskujoki:  suo-oja Vaskuunjärveen 
Järvinumero:  35.454.1.002
Mittaustietoja
Pinnankorkeus:  151,2 m  
Rantaviiva:  0,992 km  
Pinta-ala:  3,8 ha  
Saaria:  ei saaria 
 fiKolmisoppinen 
Kolmisoppinen  on Pirkanmaalla Virroilla Luodespohjan kylän lähellä sijaitseva järvi.
Maantietoa

Järven pinta-ala on 3,8 hehtaaria, se on 300 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vermasjärven valuma-alueella (35.45), jonka Tienvierijärven valuma-alueeseen (35.454) se kuuluu. Järven vedenpinnan korkeus on 151,2 metriä mpy.
Kuka pelkää mustaa miestä? (kirja)

| Kuka pelkää mustaa miestä? |
| --- | --- |

Kirjailija:  Ari Wahlsten
Kansitaiteilija:  Timo Numminen
Kieli:  suomi
Genre:  rikosromaani
Kustantaja:  Kosmos
Julkaistu:  2016
Ulkoasu:  sidottu
Sivumäärä:  250
ISBN:  978-952-7144-06-0
Löydä lisää kirjojaKirjallisuuden teemasivulta
Kuka pelkää mustaa miestä? on Ari Wahlstenin kirjoittama rikosromaani, jonka tapahtumat sijoittuvat Helsinkiin. Se ilmestyi vuonna 2016 ja on Wahlstenin esikoisdekkari.
Tarinassa amerikkalais-suomalainen musta yksityisetsivä Kit Karisma saa toimeksiannon helsinkiläiseltä monimiljonääriltä ja joutuu sukeltamaan Kulosaaren hienostoalueilta syvälle alamaailman syövereihin.
"Ari Wahlstenin uusin aluevaltaus on rikosromaani, joka tekee rohkean tempun. Kuka pelkää mustaa miestä? yhdistelee amerikkalaisen kovaksikeitetyn rikosromaanin asetelmia ja asenteita brittihenkiseen salapoliisitarinaan. Komeus sijoittuu Helsinkiin." -Helsingin Sanomat 10.04.2016lähde tarkemmin?
Aiheesta muualla

Kosmos (Arkistoitu – Internet Archive)
Kirjavinkit
Suomi lukee
Kevin Sussman

| Kevin Sussman |
| --- | --- |
 Kevin Sussman San Diegon Comic-Conissa 2017.
Henkilötiedot
Syntynyt: 4. joulukuuta 1970 (ikä 53) Staten Island, New York, Yhdysvallat
Ammatti:  näyttelijä
Näyttelijä
Merkittävät roolit:  Walter   (Ruma Betty)   Stuart   (Rillit huurussa)
Aiheesta muualla
Viralliset kotisivut
IMDb 
AllMovie
Kevin Sussman (s. 4. joulukuuta 1970 Staten Island, New York, Yhdysvallat) on yhdysvaltalainen näyttelijä. Hänen tunnetuin roolinsa on Stuart komediasarjassa Rillit huurussa.
Ura

Kevin Sussman alkoi harrastaa näyttelemistä lukioaikoinaan. Hän opiskeli draamaa American Academy of Dramatic Arts -koulussa New Yorkissa. Valmistuttuaan hän opiskeli näyttelemistä Uta Hagenin johdolla ja esiintyi teatterissa.
Sussman sai ensimmäisen elokuvaroolinsa vuonna 1999 elokuvasta Liberty Heights – vapauden rajat. Hänellä on ollut sivuosia elokuvissa Melkein julkkis, Sweet Home Alabama, A.I. – Tekoäly  ja Burn After Reading. Hän on vieraillut televisiosarjoissa Hädän hetkellä, C.S.I., The Middleman ja Mentalist.
Sussman näytteli Walteria televisiosarjassa Ruma Betty vuosina 2006–2007. Hän esittää sarjakuvakaupan pitäjä Stuartia komediasarjassa Rillit huurussa.
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 1999 | Liberty Heights – vapauden rajat | Alan Joseph Zuckerman |  |
| 2000 | Melkein julkkis | Lenny |  |
| 2001 | Wet Hot American Summer | Steve |  |
| 2001 | A.I. – Tekoäly | Supernerd |  |
| 2001 | Kissing Jessica Stein | Calculator Guy |  |
| 2002 | Putkimiehen unelma | James |  |
| 2002 | Garmento | Caesar |  |
| 2002 | Paha päivä | Tyler Cohen |  |
| 2002 | Sweet Home Alabama | Barry Lowenstein |  |
| 2004 | Mieheni ex-naiset | Ira |  |
| 2005 | Hitch – Lemmentohtori | Neil |  |
| 2006 | Funny Money | Denis Slater |  |
| 2006 | Ira & Abby | Lenny |  |
| 2006 | For Your Consideration | Commercial Director |  |
| 2007 | Lemmikit ja urokset | Ras |  |
| 2008 | Rakastunut bestman | Tiny Shorts Guy |  |
| 2008 | Insanitarium | Dave |  |
| 2008 | Burn After Reading | Tuchman Marsh Man |  |
| 2009 | Taking Woodstock | Stan |  |
| 2010 | Killers | Mac Bailey |  |
| 2010 | Alfa ja Omega | Shakey (ääni) | animaatio |
| 2011 | Freeloaders | Henry |  |
| 2012 | Tan Lines | Scott Belcher / O.C.D. |  |
Filmografia > Televisiosarjat

| Vuosi | Televisiosarja | Rooli | Muuta |
| --- | --- | --- | --- |
|  | All My Children | Gordon Feimster |  |
| 1998 | Ghost Stories | Joey Howell | 1 jakso |
| 1999 | Hädän hetkellä | Tuba Guy | 1 jakso |
| 1999 | Jeff of the Universe | Mike | pilotti |
| 2000 | Sopranos | Kevin | 1 jakso |
| 2003 | Kova laki – Rikollinen mieli | Phil Hobart | 1 jakso |
| 2004 | Teho-osasto | Colin | 1 jakso |
| 2006 | The Wedding Album | Oswald | pilotti |
| 2006–2007 | Ruma Betty | Walter | 20 jaksoa |
| 2007 | Kovan onnen kundi | Dwayne | 1 jakso |
| 2008 | Sincerely, Ted L. Nancy | Ted | pilotti |
| 2008 | C.S.I. | Don | 1 jakso |
| 2008 | The Middleman | The Palindrome / Ivan Avi | 1 jakso |
| 2009– | Rillit huurussa | Stuart |  |
| 2010 | Mentalist | Phil Redmond | 1 jakso |
| 2010 | The Good Guys | Skeeter | 2 jaksoa |
| 2010 | Childrens Hospital | Daffy Giraffy | 1 jakso |
Aiheesta muualla

Kevin Sussmanin viralliset kotisivut
Kevin Sussman Internet Movie Databasessa. (englanniksi)
Kevin Sussman Allmoviessa (englanniksi)
Kevin Sussman TV.com-sivustolla (Arkistoitu – Internet Archive)
Klim Kostin

| Klim Kostin |
| --- | --- |

Henkilötiedot
Syntynyt: 5. toukokuuta 1999 (ikä 25) Penza, Venäjä
Kansalaisuus:   Venäjä
Jääkiekkoilija
Pelipaikka:  oikea laitahyökkääjä
Maila:  vasen
Pituus:  192 cm
Paino:  96 kg
Seura
Seura:  San Jose Sharks
Sarja:  NHL
Pelinumero:  10
Pelaajaura
Pääsarjaura:  2016–
Aik. seurat:  Dinamo Moskova (KHL) Dinamo Balašiha (VHL) San Antonio Rampage (AHL) St. Louis Blues (NHL) Avangard Omsk (KHL) Springfield Thunderbirds (AHL) Edmonton Oilers (NHL) Detroit Red Wings (NHL)
NHL-varaus:  31. varaus, 2017 St. Louis Blues
Klim Sergejevitš Kostin (ven. Клим Сергеевич Костин; s. 5. toukokuuta 1999 Penza, Venäjä) on venäläinen jääkiekkoilija, joka pelaa NHL-joukkue San Jose Sharksin organisaatiossa. St. Louis Blues varasi Kostinin ensimmäisellä kierroksella 31. pelaajana NHL:n varaustilaisuudessa 2017. Hän on lähtökohtaisesti pelipaikaltaan keskushyökkääjä, mutta Kostin on pelannut viime vuosina enemmän laitahyökkääjänä.
Pelityyli

The Sports Forecaster -sivuston mukaan Kostin on isokokoinen, vahva ja tehokas laitahyökkääjä, jolla on hyvät pelintekotaidot, hyvä runko ja vahva liuku. Kostin kykenee pelaamaan vahvasti sekä omassa puolustuspäässä että laitojen läheisyydessä, eikä hän kaihda kontakteja. Kostinilla on myös suhteellisen hyvä pelikäsitys. Hänellä on kuitenkin kehitettävää kokonaisvaltaisessa pelaamisessa ja tasaisuudessa, jotta Kostin voisi ulosmitata täyden potentiaalinsa. Hänen tulisi myös käyttää kokoaan enemmän hyödyksi. Myös loukkaantumiset ovat haitanneet Kostinin kehitystä.
NHL:n Euroopan kykyjenetsintäpäällikkö Göran Stubb on sanonut Kostinista:
»Hän on lähellä täydellistä pakettia, jossa on hyvä yhdistelmä kokoa ja liikkuvuutta. Hän osaa hienot liikkeet ja harhautukset. Hänellä on todella hyvä laukaus, mutta hän on epäitsekäs ja pystyy rakentamaan maalipaikkoja ketjukavereilleen. Hän pelaa yksinkertaisesti, mutta tehokkaasti.»
Kostin on luonnehtinut itseään voimahyökkääjäksi ja kertonut ottaneensa pelaamiseensa mallia Patrik Laineesta. Nimettömänä pysynyt NHL:n kykyjenetsijä on verrannut häntä Valeri Nitšuškiniin.
Ura > Seuraura

Kostin on Dizel Penzan kasvatti. Hän muutti vain 12-vuotiaana isoäitinsä luokse Moskovaan ja siirtyi Dinamo Moskovan junioreihin. Kostin toimi kaudella 2015–2016 seuran U17-junioreiden varakapteenina. Hän debytoi samalla kaudella HK MVD Balašihan joukkueessa Venäjän nuorten sarja MHL:ssä, jossa Kostin oli joukkueen kolmanneksi paras pistemies tehoilla 8+13=21.
Kesällä 2016 WHL-joukkue Kootenay Ice varasi Kostinin koko CHL:n varaustilaisuuden ensimmäisenä pelaajana. Hän ei kuitenkaan siirtynyt joukkueeseen, vaan päätti jatkaa kaudella 2016–2017 uraansa Dinamo Moskovan organisaatiossa. Kostin teki seurassa KHL-debyyttinsä vain 17-vuotiaana 15. syyskuuta 2016 HK Sotšia vastaan. Hän sai ottelussa jääaikaa 2.56 minuuttia. Kostin pelasi kauden aikana kahdeksan KHL-ottelua ilman tehopisteitä. Hän pelasi miesten pelejä myös yhdeksän ottelun verran farmijoukkue Dinamo Balašihassa, VHL:ssä. Yksi MHL-ottelu mukaan lukien Kostinille ei kertynyt kauden aikana kuitenkaan enempää runkosarjaotteluita leikkaushoitoa vaatineen olkapäävamman vuoksi.
St. Louis Blues varasi Kostinin ensimmäisellä kierroksella 31. pelaajana NHL:n varaustilaisuudessa 2017. Seura sai hänen varausvuoronsa Pittsburgh Penguinsilta varaustilaisuuden kynnyksellä tehdyssä pelaajakaupassa. Blues varasi ennen Kostinia samana kesänä aiemmin jo Robert Thomasin (20. varaus). Kostin teki jo saman vuoden syyskuussa seuran kanssa kolmivuotisen tulokassopimuksen. Hän sai NHL-sopimuksen odotettua nopeammin, sillä talousvaikeuksista kärsinyt Dinamo Moskova päätti vapauttaa kaikki sopimuksensa vapaille markkinoille, mikä ei estänyt Kostinia tekemästä NHL-sopimusta. Hän pelasi kauden 2017–2018 kokonaan AHL-joukkue San Antonio Rampagen vahvuudessa, jossa Kostinin tulokaskausi toi 67 runkosarjaottelussa tehot 6+22=28.
Myös kauden 2018–2019 Kostin aloitti San Antonio Rampagen AHL-joukkueessa.
Heinäkuussa 2022 Kostin teki yksivuotisen jatkosopimuksen Bluesin kanssa. Lokakuussa 2022 Kostin kaupattiin Edmonton Oilersiin vaihdossa Dmitri Samorukoviin.
Kesäkuussa 2023 Oilers kauppasi Kostinin ja Kailer Yamamoton Detroit Red Wingsiin.
Maaliskuussa 2024 siirtorajan viimeisenä päivänä Red Wings kauppasi Kostinin San Jose Sharksiin vaihdossa Radim Simekiin ja seitsemännen kierroksen varausvuoroon vuoden 2024 varaustilaisuudessa.
Korsin kirkko

| Korsin kirkko Kors kirke |
| --- | --- |
 Kirkko vuonna 2007.
Sijainti:  Rauma, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1797
Materiaali:  puu
Istumapaikkoja:  120
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Korsin kirkko (norj. Kors kirke) on Rauman kunnassa Møren ja Romsdalin läänissä Norjassa sijaitseva puinen ristikirkko vuodelta 1797.
Alttaritaulu
Aiheesta muualla

Kuvia tai muita tiedostoja aiheesta Korsin kirkko Wikimedia Commonsissa
Kuna de Wargandí

| Kuna de Wargandí |
| --- | --- |
 Sijainti
Valtio:   Panama
Maakunta:  Darién
Perustettu:  2000
Hallinto:  
 – hallinnon tyyppi:  comarca
 – hallinnollinen keskus:  Mortí
Pinta-ala:  956 km²
Väkiluku (2010):  1 914
 – väestötiheys:  2,0 as./km²
Kansat:  kunat
Kuna de Wargandí on comarca Panamassa.
Kuna de Wargandí sijaitsee Panaman Dariénin maakunnassa Río Chucunaquen joen alueella. Sen pinta-ala on 956 km². Alue on comarca. Panamassa comarca on alue, jolla maan alkuperäiskansoilla on erityisiä oikeuksia koskien esimerkiksi maan käyttöä ja hallintoa. Hallinnollisesti alue vastaa suurpiirteisesti kuntaa (corregimiento). Kuna de Wargandí käsittää kolme kylää, Wala, Nurra ja Mortí.
Kuna de Wargandí perustettiin vuonna 2000 ja sen asukkaat ovat kunia. Kunat ovat toiseksi suurin Panaman alkuperäiskansoista ja heillä on myös kaksi muuta comarca-aluetta, Kuna Yala ja Kuna de Madugandí. Kuna de Wargandín asukasluku oli vuonna 2010 1 914 ja heistä alkuperäiskansoihin kuului 1 808. Vuonna 2000 asukasluku oli 1 107. Asukastiheys oli vuonna 2010 2,0 as./km².
Kuhajärvi

Kuhajärvi voi tarkoittaa seuraavia maantieteellisiä kohteita:
Paikannimenä

Kuhajärvi, kylä Pertunmaalla
Vesialueen nimenä

Kuhajärvi, järvi Juupajoella
Kuhajärvi, järvi Kuortaneella
Kuhajärvi, kuivatettu järvi Nurmijärvellä
Kuhajärvi, järvi Ranualla
Kuhajärvi, järvi Ristiinassa
Kuhajärvi, järvi Moinniemellä Savonlinnassa
Kuhajärvi, järvi Savonlinnan lentoaseman pohjoislaidalla
Kuhajärvi, järvi Sulkavalla
Kuhajärvi, järvi Vihtavuoressa
Kuhan Takajärvi, järvi Ranualla
| --- | --- |
: Tämä on täsmennyssivu, jolla luetellaan useita samannimisiä järviä.
Koskenkylä (Rovaniemi)

Koskenkylä Tottorakalta
Koskenkylä on kylä Rovaniemellä Kemijoen varrella vajaan kuuden kilometrin päässä keskustasta. Kylä on Rovaniemen viidenneksi suurin; sen asukasluku oli 31. joulukuuta 2009 821 ihmistä, ja määrä on jatkuvasti kasvussa.
Koskenkylässä on myös oma koulu, Koskenkylän koulu, jossa on luokat 1–6 ja noin 130 oppilasta.
Kolmisoppinen (Joutsa, Rutalahti)

| Kolmisoppinen |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  62°01′11″N, 26°00′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Laskuoja:  oja Valkeajärveen 
Järvinumero:  14.236.1.008
Mittaustietoja
Pinnankorkeus:  160,7 m  
Pituus:  200 m  
Leveys:  180 m  
Rantaviiva:  0,569 km  
Pinta-ala:  1,566 ha  
Saaria:  ei saaria 
 fiKolmisoppinen 
Kolmisoppinen on Keski-Suomessa Joutsassa Rutalahden kylän lähellä sijaitseva järvi.
Maantietoa

Järven pinta-ala on 1,6 hehtaaria, se on 200 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 550 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Järven vedenpinnan korkeus on 160,7 metriä mpy.
Krosnon piirikunta

Krosnon piirikunta (puol. powiat krośnieński) on seuraavien kahden Puolan piirikunnan nimi:
Krosnon piirikunta, Lubuszin voivodikunta
Krosnon piirikunta, Ala-Karpatian voivodikunta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Krosnon piirikunta”, voi hakea sivunnimihaulla, laajalla sivunnimihaulla tai tekstihaulla.
Kivi-Kierinka

| Kivi-Kierinka |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°58′29″N, 23°52′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskujoki:  Kivi-Kieringan oja 
Järvinumero:  35.323.1.006
Mittaustietoja
Pinnankorkeus:  150 m  
Rantaviiva:  2,433 km  
Pinta-ala:  13,718 ha  
Saaria:  ei saaria 
 fiKivi-Kierinka 
Kivi-Kierinka , tai myös Kivi-Kierinen , on Pirkanmaalla Ruovedellä Pihlajalahden kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 13,7 hehtaaria ja se on 1,1 kilometriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 2,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Nenos-Kieringan valuma-alueeseen (35.323) se kuuluu. Järven vedenpinnan korkeus on 150 metriä mpy.
Luontoarvoja

Järvi sisältyy osittain Helvetinjärven kansallispuistoon, vaikka osa sen vesialueen länsiosasta jääkin suojelualueen ulkopuolelle. Se sijaitsee suojelualueen eteläpuolella.
Kuoliaaksi keittäminen

Toyotomi Hideyoshin murhayrityksestä kuolemaan tumitut Goemon Ishikawa ja hänen poikansa Goroichi keitettiin elävältä. Toyokuni Ichiyōsain piirros 1800-luvulta.
Kuoliaaksi keittäminen on eräs teloitusmenetelmä.
Teloitettava heitetään valmiiksi kiehuvaan veteen, jossa hän kuolee tuskallisesti. Toinen tapa teloittaa tällä tavalla on panna teloitettava kylmää vettä sisältävään kattilaan ja sytyttää tuli sen alle, jolloin teloitettava kuolee hitaasti ja erittäin tuskallisesti. Tätä teloitusmenetelmää on käytetty menneinä kahtena kolmena vuosisatana laajoilla alueilla Euroopassa ja Aasiassa.[lähde? ] Menetelmä ei ollut kuitenkaan kovin yleinen. Veden lisäksi on voitu käyttää myös viiniä, öljyä, vahaa tai jopa sulaa lyijyä.
Ugandan sotilasdiktaattori Idi Aminin on väitetty teloittaneen poliittisia vastustajiaan tähän tapaan.
2000-luvulla Uzbekistanin salaisen poliisin on väitetty tappaneen valtionpetoksesta syytettyjä vankeja keittämällä.
Kreikanajokoira

| Kreikanajokoira |
| --- | --- |

Avaintiedot
Alkuperämaa:   Kreikka
Määrä:  Suomessa rekisteröity 13
Rodun syntyaika:  ikivanha
Alkuperäinen käyttö:  jäniskoira
Nykyinen käyttö:  ajava koira
Elinikä:  11 vuotta
Muita nimityksiä:  (H)ellinikos Ichnilatis, Hellenic Hound, Greek Hound, Greek Harehound, chien courant grec, Griechischer Laufhund, sabueso helénico, kreeka hagijas
FCI-luokitus:  ryhmä 6 Ajavat ja jäljestävät koirat alaryhmä 1.2 Keskikokoiset ajavat koirat #214
Ulkonäkö
Paino:  17–20 kg
Säkäkorkeus:  uros 47–55 cm; narttu 45–53 cm
Väritys:  black & tan
Kreikanajokoira (kreik. Ελληνικός Ιχνηλάτης, Ellinikós Ichnilátis) on kreikkalainen koirarotu. Se on toistaiseksi ainoa kreikkalainen rotu, joka on saavuttanut FCI:n virallisen tunnustuksen.